KOMISJONI ARUANNE Määruse (EÜ) nr 1049/2001 (üldsuse juurdepääsu kohta Euroopa Parlamendi, nõukogu ja komisjoni dokumentidele) kohaldamise kohta 2012. aastal /* COM/2013/0515 final */





KOMISJONI ARUANNE Määruse (EÜ) nr 1049/2001 (üldsuse juurdepääsu kohta Euroopa Parlamendi, nõukogu ja komisjoni dokumentidele) kohaldamise kohta 2012. aastal Käesolev aruanne, mis koostati vastavalt määruse (EÜ) nr 1049/2001 (üldsuse juurdepääsu kohta Euroopa Parlamendi, nõukogu ja komisjoni dokumentidele) artikli 17 lõikele 1,[1] käsitleb aastat 2012 ja põhineb lisas kokkuvõtlikult esitatud statistilistel andmetel. Statistilised andmed kajastavad taotluste, mitte taotletud dokumentide arvu. Tegelikult võib taotlus hõlmata ühte dokumenti või tervet toimikut, mis käsitleb konkreetset menetlust ja koosneb tuhandetest lehekülgedest. Arvesse ei ole võetud taotlusi, mis esitati juurdepääsuks dokumentidele, mis olid taotlemise ajal üldsusele kättesaadavad. Esmaste taotluste puhul avalikustati 83 % taotletud dokumentidest. Kordustaotluste puhul võimaldati täielik või osaline juurdepääs 43 % dokumentidest. 1. Registrid ja veebisaidid 1.1. Komisjoni dokumendiregistrisse kanti 2012. aastal 17 940 uut dokumenti (vt lisatud tabel 1). 1.2. Määruse (EÜ) nr 1049/2001 artikli 17 lõike 1 kohaselt peab komisjon avaldama iga-aastases aruandes tema valduses olevate dokumentide arvu, mis on tundliku sisuga määruse artikli 9 lõike 1[2] tähenduses ega ole seetõttu registrisse kantud. 2012. aastal hõlmab komisjoni avalik dokumendiregister järgmisi dokumente: COM, SEC, C, JOIN, SWD, OJ ja PV seeria. 2012. aastal komisjon nimetatud liikidesse kuuluvaid tundliku sisuga dokumente ei koostanud ega saanud. 1.3. Järgmises tabelis on esitatud 2012. aasta statistilised andmed EUROPA serveris asuva veebisaidi „Läbipaistvus ja juurdepääs dokumentidele” külastatavuse kohta. || Külastajate arv || Külastuste arv || Külastatud lehekülgede arv Kokku || 33 903 || 40 605 || 213 244 Igakuine keskmine || 2 825 || 3 384 || 17 770 2. Määruse kohane koostöö teiste institutsioonidega Määruse artikli 15 lõike 2 kohaselt loodud institutsioonidevahelise komitee poliitilisel tasandil kohtumisi 2012. aastal ei toimunud. Kolm institutsiooni (Euroopa Parlament, nõukogu ja komisjon) pidasid haldustasandil korrapäraselt ühendust, et tagada kogemuste vahetus, parimate tavade arendamine ja määruse järjepidev kohaldamine. 3. juurdepääsutaotluste analüüs 3.1. 2012. aastal esmaste taotluste arv vähenes: 6 014 taotlust 2012. aastal võrreldes 6 447 taotlusega 2011. aastal. Määruse (EÜ) nr 1049/2001 alusel esitatud vastuste arv oli 2012. aastal 5274 ja 2011. aastal 6 055. 3.2. Kordustaotluste arv suurenes märkimisväärselt, peaaegu 39 % (229 uut kordustaotlust 2012. aastal võrreldes 165 uue kordustaotlusega 2011. aastal). Kordustaotlustele antud vastuste koguarv vastas saadud taotluste arvule (2012. aastal lõpetati 202 juhtumi käsitlemine võrreldes 162 juhtumiga 2011. aastal). Neist vastustest 160 (79 %) olid määruse (EÜ) nr 1049/2001 kohaselt dokumentidele juurdepääsu käsitlevad kinnitavad otsused. Nende arv kasvas 11 % 2012. aastal võrreldes 2011. aastaga, kui selliseid otsuseid tehti 144 (vt lisatud tabel 5). 3.3. 2012. aastal laekus kõige enam esmaseid taotlusi komisjoni peasekretariaati ning tervishoiu ja tarbijakaitse peadirektoraati (vastavalt 12,10 % ja 7,28 %), järgnesid konkurentsipoliitika peadirektoraat (6,81 %) ning keskkonna peadirektoraat (6,61 %). Äramärkimist väärib huvi vähenemine maksunduse ja tolliliidu peadirektoraadi dokumentide vastu (2011. aastal järjestuses esimene), samas kui konkurentsipoliitika peadirektoraadi dokumentide ja failide vastu püsis järjepidev suur huvi. 3.4. Järjekordselt osutusid kõige aktiivsemaks taotlejate kategooriaks akadeemilised ringkonnad, kelle taotlused moodustasid 22,70 % esmastest taotlustest (võrreldes 25,73 %-ga 2011. aastal). Nagu varasematelgi aastatel, järgnesid nimetatud kategooriale advokaadibürood (13,58 %, 2011. aastal oli see näitaja 11,30 %) ja kodanikuühiskond (valitsusvälised organisatsioonid, huvirühmad), mille osakaal oli 10,32 % kõikidest taotlustest (2011. aastal oli see 8,59 %). 33,83 % taotluste puhul on ühiskondlik-ametialane kategooria määratlemata (vt lisatud tabel 8). 3.5. Samuti on esmaste taotluste geograafiline jaotumine eelmiste aastatega väga sarnane, kuigi Belgiast pärit taotluste osakaal suurenes veidi ja oli suurem kui kunagi varem (21,85 %). Vastupidiselt 2011. aastale langes Itaaliast pärit taotluste osakaal (12,37 % 2011. aastal ja 7,54 % 2012. aastal). Palju taotlusi saadi Saksamaalt ja Ühendkuningriigist (vastavalt 14,04 % ja 10,17 %). Ühestki teisest liikmesriigist pärit taotlused ei moodustanud üle 10 %; enim taotlusi saadeti suurima rahvaarvuga liikmesriikidest, st Prantsusmaalt, Hispaaniast ja Poolast. EL 10 ja EL 2 liikmesriikidest pärit taotluste osakaal jääb endiselt veidi alla EL 15 liikmesriikidest pärit taotluste osakaalule (vt lisatud tabel 9). 4. erandite kohaldamine juurdepääsuõiguste suhtes 4.1. Täielikult rahuldamata esmaste taotluste osakaal veidi suurenes 2012. aastal eelmise aastaga võrreldes (16,91 % 2012. aastal ja 12,18 % 2011. aastal). Täielik juurdepääs võimaldati peaaegu kolmel juhtumil neljast (74,48 % võrrelduna 80,20 %-ga 2011. aastal), samal ajal kasvas võrreldes eelmise aastaga veidi ka osaliselt rahuldatud taotluste hulk, ulatudes 8,61 %-ni (võrreldes 7,62 %-ga 2011. aastal) (vt lisatud tabel 3). 4.2. Nende juhtumite arv, mille osas pärast kordustaotluse esitamist komisjon muutis oma talituste võetud seisukohta ja avaldas täielikult dokumendid, millele oli juurdepääs eelnevalt keelatud, kasvas veidi (18,75 % 2012. aastal ja 14,58 % 2011. aastal). Lisaks kasvas selliste juhtumite arv, mille puhul keeldumist täielikult kinnitati, ning oluliselt vähenes juhtumite hulk, kus pärast kordustaotlust võimaldati dokumentidele laiem juurdepääs (vt lisatud tabel 6). 4.3. Keeldumise põhjuste hulgas vähenes veidi osutamine komisjoni otsustamisprotsessi kaitse eesmärgile (artikli 4 lõige 3) eelmise aastaga võrreldes (25,15 % aastal 2012 ja 25,73 % 2011. aastal). Sellest hoolimata on see põhjendus kasutatavate erandite seas sageduselt teisel kohal, jäädes maha kontrollimiste, uurimise ja audiitorkontrolli eesmärgi kaitsest (artikli 4 lõike 2 kolmas taane), mille osakaal oli 25,32 % (21,90 % 2011. aastal) (vt lisatud tabel 7). 4.4. Keeldumise kinnitamine ärihuvide kaitse eesmärgil jäi suhteliselt stabiilseks (16,94 % aastal 2012, 16,83 % aastal 2011). Rahvusvaheliste suhete kaitse eesmärgile tuginemine aga vähenes märkimisväärselt (3,58 % võrrelduna 12,02 %-ga 2011. aastal) (vt lisatud tabel 7). 4.5. Nagu varasematelgi aastatel, põhjendati keeldumise kinnitamist kõige sagedamini uurimise eesmärgi kaitsega (artikli 4 lõike 2 kolmas taane) (45,10 % võrrelduna 32,68 %-ga 2011. aastal) (vt lisatud tabel 7). – Komisjoni otsustamisprotsessi kaitsele tugineti 15,69 % juhtumite puhul (langus 2011. aastaga võrreldes). Selline suundumus on aga seotud ainult selliste juhtumitega, milles otsustamisprotsess on veel käimas (6,54 % võrrelduna 15,33 %-ga eelmisel aastal). Teisalt tasub märkida, et suurenes sisekasutuseks mõeldud arvamustega seotud juhtumite arv, milles otsus on juba vastu võetud (9,15 % võrrelduna 4 %-ga 2011. aastal). – Vähenes eraelu puutumatuse ja isikupuutumatuse kaitse juhtude arv (10,46 % võrrelduna 20,67 %-ga 2011. aastal). Teisalt osutati võrreldes eelmiste aastatega ärihuvide kaitsele peaaegu sama palju (11,76 % võrrelduna 14,66 %-ga 2011. aastal). Kohtumenetluse ja õigusnõustamise kaitsel põhineva erandi kasutamine suurenes märkimisväärselt (7,84 % 2012. aastal võrreldes 1,33 %-ga 2011. aastal). 5. euroopa ombudsmanile esitatud kaebused 5.1. 2012. aastal lõpetas ombudsman 18 komisjoni peale esitatud kaebuse uurimise, mis olid seotud dokumentidele juurdepääsu taotluste läbivaatamisega: 10 kaebust, mille uurimise ombudsman lõpetas kriitilise ja/või muu märkusega 2293/2008/(BB)(FOR)TN || 1972/2009/ANA || 914/2009/(IP)(EIS)ER || 2299/2010/(IP)(EIS)ER 682/2010/(TS)TN || 339/2011/AN || 388/2011/(PMC)(IP) (EIS)ER || 1472/2011/(PMC)(PB)MMN 2466/2011/ER || 173/2012/VL || || 8 kaebust, mille ombudsman lõpetas ilma edasise uurimiseta 3097/2009/(JF)(IP)EIS || 127/2010/VIK || 849/2010/KM || 1161/2010/BEH 1683/2010/(ELB) MMN || 1767/2010/(IP)(EIS) || 1459/2011/JF || 414/2012/MMN 5.2. Aasta jooksul algatas ombudsman 20 uut uurimist, kus kaebuse pea- või kõrvalteema oli juurdepääs dokumentidele. 6. kohtulik läbivaatamine Nagu eelmisedki aastad, oli 2012. aasta[3] uue kohtupraktika seisukohast väga oluline. 6.1. Kohus langetas olulise kohtuotsuse apellatsioonkaebuse kohta kohtuasjades Agrofert[4] ja Editions Odile Jacob,[5] aga ka kohtuasjas IFAW[6]. Esimesed kaks kohtuasja on seotud konkurentsipoliitikaga, kolmandas aga tõlgendas kohus hindamismenetlust, mis käsitles liikmesriikide vastuseisu nende dokumentide avalikustamisele, mis pärinevad neilt endilt. Euroopa Kohus andis kaks korraldust, millega lükati tagasi taotlused seoses kohtuasjadega C-208/11P (põhjendamata hagi) ja C-554/11P (vastuvõetamatu hagi). Mõlemad olid kohtuasjad Internationaler Hilfsfonds vs komisjon. 6.2. Üldkohus langetas kuus dokumentidele juurdepääsuga seotud kohtuotsust: 14. veebruari 2012. aasta otsus kohtuasjas T-59/09: Saksamaa vs komisjon || 4. mai 2012. aasta otsus kohtuasjas T-529/09: S. in t’Veld vs nõukogu (komisjon sekkus nõukogu positsiooni toetuseks) || 22. mai 2012. aasta otsus kohtuasjas T-344/098: EnBW vs komisjon 22. mai 2012. aasta otsus kohtuasjas T-6/10: Sviluppo Globale vs komisjon || 22. mai 2012. aasta otsus kohtuasjas T-300/10: Internationaler Hilfsfonds vs komisjon || 6. detsembri 2012. aasta otsus kohtuasjas T-167/10: European Dynamics vs komisjon 6.3. Euroopa Kohus käskis registrist kustutada kolm kohtuasja pärast seda, kui hageja võttis hagi tagasi: T-362/11 Stichting Greenpeace Nederland and PAN Europe vs komisjon || T-337/09 Colegio Official de Farmaceuticos vs komisjon || T-333/12, Soltau vs komisjon 6.4. Euroopa Kohus otsustas kolme järgmist juhtumit mitte menetleda: T-330/11, Mastercard vs komisjon || T-341/11, Ecologistas en Acción vs komisjon || T-180/10, Nickel Institute vs komisjon 6.5. Kolm taotlust jäeti Üldkohtu otsusega rahuldamata: T-359/10, Ecologistas en Acción-CODA (ilmselge põhjendamatus) || T-278/11, ClientEarth vs komisjon (ilmselge vastuvõetamatus) || T-17/10, Steinberg vs komisjon (osaline vastuvõetamatus, osaline põhjendamatus) 6.6. Esitati 14 uut hagi komisjoni otsuste peale, mis komisjon tegi vastavalt määrusele (EÜ) nr 1049/2001. T-185/12 HUK-Coburg Haftpflicht-Unterstützungs-Kasse kraftfahrender Beamter Deutschlands a.G. in Coburg vs komisjon || T-188/12, Patrick Breyer vs komisjon || T-306/12 Spirlea vs komisjon T-333/12 , Soltau vs komisjon || T-402/12 Carl Schlyter vs komisjon || T-418 Jürgen Beninca vs komisjon [Üldkohtu 19. veebruari 2013. aasta otsus, millega tunnistatakse kohtuasja menetlemine lõppenuks ning kohtuasi eemaldatakse registrist] T-419/12 LVM Landwirtschaftlicher Versicherungsverein Münster aG vs komisjon || T-420/12 VHV Allgemeine Versicherung AG vs komisjon || T-421/12 Württembergische Gemeinde-Versicherung aG vs komisjon T-476/12 Saint-Gobain Glass Deutschland GmbH vs komisjon || T-482/12 Internationaler Hilfsfonds e.V.c vs komisjon || T-498/12 Tourisme Consortium Loutraki SA Gouvernement local - Loutraki SA - Club Hôtel et Hôtel Casino Loutraki et Entreprises Touristiques AE vs komisjon T-526/12 AXA Versicherung AG vs komisjon || T-561/12 Jürgen Beninca vs komisjon || 6.7. Samuti esitati Euroopa Kohtule üks uus apellatsioonkaebus Üldkohtu otsuse peale. C-365/12P EnBW Energie Baden-Württemberg AG e.a vs komisjon || || 7. Järeldused Komisjonile esitatud dokumentidele juurdepääsu taotluste arv jäi pärast üheksa aastat kestnud pidevat tõusu (500 taotlusest 6 500 taotluseni) 2010. ja 2011. aastal samale tasemele ning on nüüd vähenenud 6 000 taotluseni. Euroopa Liidu kõigist institutsioonidest käsitles komisjon selgelt kõige suuremal arvul juurdepääsutaotlusi. Teisalt on aga suurenenud kordustaotluste arv. Taotlejad on teadlikumad oma seaduslikust õigusest kaevata komisjoni esmane otsus edasi. Tundub, et komisjonil on õnnestunud luua erinevaid vahendeid ja foorumeid kasutades, sh juurdepääs dokumentidele, stabiilne ja laialdaselt tuntud läbipaistvusraamistik. Tuginedes 2011. aasta saavutustele, parandati 2012. aastal läbipaistvuse aktiivset tagamist komisjoni õigusloomealase tegevuse osas veelgi. Seepärast on märkimisväärne hulk esmaseid juurdepääsutaotlusi ning peaaegu kõik kordustaotlused seotud komisjoni tegevusega ELi õigusaktide kohaldamise jälgimise valdkonnas, eelkõige konkurentsipoliitika elluviimisega. Selliste taotluste käsitlemisel tuleb komisjonil leida piisav tasakaal oma tegevuse läbipaistvuse tagamise ja võime vahel nõuetekohaselt täita talle aluslepingutega pandud ülesandeid. LISA Määruse nr 1049/2001 kohaldamisega seotud statistilised andmed 1. registrisse kantud dokumentide arv || COM || SEC || C || JOIN || SWD || OJ || PV || Kokku 2012 || 1 832 || 1 429 || 13 542 || 53 || 859 || 130 || 95 || 17 940 esmased taotlused 2. saadud ja läbivaadatud taotlused || 2010 || 2011 || 2012 Saadud taotlused || 6 361 || 6 477 || 6 014 Antud vastused [7], [8] || 7 148 || 7 075 || 6 334 Määruse nr 1049/2001 alusel antud vastused || 6 127 || 6 055 || 5 274 3. tulemus || 2010 || 2011 || 2012 Arv || % || Arv || % || Arv || % Juurdepääsu võimaldamine || 5034 || 82,16 || 4856 || 80,20 || 3928 || 74,48 Juurdepääsu andmisest keeldumine || 764 || 12,47 || 737 || 12,18 || 892 || 16,91 Osalise juurdepääsu võimaldamine || 329 || 5,37 || 462 || 7,62 || 454 || 8,61 Kokku || 6127 || 100 || 6055 || 100 || 5274 || 100 4. Keeldumiste jaotus kohaldatud erandi järgi (%) || 2010 || 2011 || 2012 4.1.a. esimene taane – avaliku julgeoleku kaitse || 1,94 || 2,40 || 1,34 4.1.a. teine taane – kaitsepoliitilised ja sõjalised küsimused || 0,14 || 0,39 || 0,11 4.1.a. kolmas taane – rahvusvaheliste suhete kaitse || 9,83 || 12,02 || 3,58 4.1.a. neljas taane – rahandus-, raha- või majanduspoliitika kaitse || 2,15 || 1,88 || 1,40 4.1.b eraelu puutumatuse ja isikupuutumatuse kaitse || 9,76 || 8,90 || 14,65 4.2. esimene taane – ärihuvide kaitse || 11,84 || 16,83 || 16,94 4.2. teine taane – kohtumenetluse ja õigusnõustamise kaitse || 7,32 || 6,76 || 9,84 4.2. kolmas taane – kontrollimiste, uurimise ja audiitorkontrolli kaitse || 26,63 || 21,90 || 25,32 4.3. esimene lõik – otsustamisprotsess, kui otsust ei ole veel vastu võetud || 16,80 || 17,15 || 20,23 4.3. teine lõik – otsustamisprotsess, kui otsus on juba vastu võetud: aruteludel ja eelkonsultatsioonidel esitatud arvamused, mis on mõeldud sisekasutuseks || 9,62 || 8,58 || 4,92 4.5. liikmesriigi / kolmandast isikust autori keeldumine || 3,94 || 3,18 || 1,67 Kokku || 100 || 100 || 100 kordustaotlused 5. saadud ja läbivaadatud taotlused || 2010 || 2011 || 2012 Saadud taotlused || 181 || 165 || 229 Vastused taotlustele || 152 || 162 || 202 Kordustaotlusi käsitlevad määruse nr 1049/2001 kohased otsused || 122 || 144 || 160 6. tulemus || 2010 || 2011 || 2012 Arv || % || Arv || % || Arv || % Kinnitamine || 61 || 50 || 61 || 42,36 || 91 || 56,88 Osaline muutmine || 42 || 34,43 || 62 || 43,05 || 39 || 24,38 Täielik muutmine || 19 || 15,57 || 21 || 14,58 || 30 || 18,75 Kokku || 122 || 100 || 144 || 100 || 160 || 100 7. Keeldumiste jaotus kohaldatud erandi järgi (%) || 2010 || 2011 || 2012 4.1.a. esimene taane – avaliku julgeoleku kaitse || 2,67 || 1,33 || 1,31 4.1.a. teine taane – kaitsepoliitilised ja sõjalised küsimused || 0 || 2,00 || 0,65 4.1.a. kolmas taane – rahvusvaheliste suhete kaitse || 6,67 || 4,67 || 7,19 4.1.a. neljas taane – rahandus-, raha- või majanduspoliitika kaitse || 3,33 || 3,34 || 0 4.1.b – eraelu puutumatuse ja isikupuutumatuse kaitse || 9,33 || 20,67 || 10,46 4.2. esimene taane – ärihuvide kaitse || 16,67 || 14,66 || 11,76 4.2. teine taane – kohtumenetluse ja õigusnõustamise kaitse || 10 || 1,33 || 7,84 4.2. kolmas taane – kontrollimiste, uurimise ja audiitorkontrolli kaitse || 32 || 32,68 || 45,10 4.3. esimene lõik – otsustamisprotsess, kui otsust ei ole veel vastu võetud || 11,33 || 15,33 || 6,54 4.3. teine lõik – otsustamisprotsess, kui otsus on juba vastu võetud: aruteludel ja eelkonsultatsioonidel esitatud arvamused, mis on mõeldud sisekasutuseks || 8 || 4.00 || 9.15 4.5. liikmesriigi keeldumine || – || – || – Kokku || 100 || 100 || 100 esmaste taotluste jaotus 8. Taotlejate ühiskondlik-ametialase kategooria järgi (%) || 2010 || 2011 || 2012 Teadusringkonnad || 23,24 || 25,73 || 22,70 Juristid || 10,69 || 11,30 || 13,58 Kodanikuühiskond (huvirühmad, ettevõtjad, valitsusvälised organisatsioonid jms) || 8,18 || 8,59 || 10,32 Riigiasutused (välja arvatud ELi institutsioonid) || 13,56 || 8,20 || 7,12 Teised ELi institutsioonid || 8,32 || 8,15 || 7,64 Ajakirjanikud || 3,35 || 3,25 || 4,81 Täpsustamata || 32,68 || 34,78 || 33,83 Kokku || 100 || 100 || 100 9. Geograafilise päritolu järgi (%) || 2010 || 2011 || 2012 Austria || 2,08 || 1,38 || 1,78 Belgia || 17,95 || 21,42 || 21,85 Bulgaaria || 0,69 || 0,93 || 0,70 Küpros || 0,20 || 0,25 || 0,08 Tšehhi Vabariik || 4,23 || 0,93 || 2,01 Taani || 2,02 || 2,11 || 1,58 Eesti || 0,09 || 0,19 || 0,17 Soome || 0,81 || 1,57 || 0,55 Prantsusmaa || 9,05 || 8,90 || 7,53 Saksamaa || 16,62 || 12,27 || 14,04 Kreeka || 1,22 || 1,10 || 1,73 Ungari || 0,89 || 0,96 || 0,63 Iirimaa || 1,49 || 1,02 || 1,50 Itaalia || 8,85 || 12,37 || 7,54 Läti || 0,13 || 0,15 || 0,17 Leedu || 0,31 || 0,42 || 0,30 Luksemburg || 1,99 || 2,12 || 1,79 Malta || 0,22 || 0,12 || 0,17 Madalmaad || 4,43 || 4,18 || 4,62 Poola || 2,76 || 2,68 || 2,79 Portugal || 1,16 || 1,15 || 1,11 Rumeenia || 1,11 || 0,87 || 0,91 Slovakkia || 0,56 || 0,56 || 0,81 Sloveenia || 0,52 || 0,31 || 0,22 Hispaania || 6,86 || 7,16 || 5,70 Rootsi || 2,18 || 1,81 || 2,16 Ühendkuningriik || 7,24 || 8,59 || 10,17 ELi välised riigid || 0,50 || 0,40 || 0,37 Põhja-Ameerika || 0,11 || 0,23 || 0,88 Austraalia ja Uus-Meremaa || 0,09 || 0,03 || 0,03 Aafrika || 0,05 || 0,02 || 0 Lõuna-Ameerika || 0,05 || 0,02 || 0,03 Aasia || 0,04 || 0,06 || 0,05 Täpsustamata || 3,49 || 3,73 || 6,03 Kokku || 100 || 100 || 100 10. Valdkonna järgi (%) Peadirektoraat / talitus || 2010 || 2011 || 2012 AGRI – põllumajanduse ja maaelu arengu peadirektoraat || 3,15 || 2,62 || 3,44 BEPA – Euroopa poliitika nõustajate büroo || 0,03 || 0,11 || 0 BUDG – eelarve peadirektoraat || 1,24 || 1,02 || 0,81 CLIMA – kliimameetmete peadirektoraat || 1,21 || 2,22 || 2,86 COMM – teabevahetuse peadirektoraat || 0,74 || 1,26 || 0,65 COMP – konkurentsi peadirektoraat || 9,07 || 6,99 || 6,81 CONNECT – sidevõrkude, sisu ja tehnoloogia peadirektoraat[9] || 1,79 || 1,98 || 1,74 DEVCO – arengu ja koostöö peadirektoraat EuropeAid (endised DEV + AIDCO) || 2,77 || 3,30 || 4,67 DGT – kirjaliku tõlke peadirektoraat || 0,36 || 0,14 || 0,20 DIGIT – informaatika peadirektoraat || 0,09 || 0,09 || 0,12 EAC – hariduse ja kultuuri peadirektoraat || 1,13 || 1,05 || 1,13 ECFIN – majandus- ja rahandusküsimuste peadirektoraat || 2,32 || 1,57 || 1,11 ECHO – humanitaarabi ja kodanikukaitse peadirektoraat || 0,28 || 0,33 || 0,18 ELARG – laienemise peadirektoraat || 1,47 || 1,04 || 0,95 EMPL – tööhõive, sotsiaalküsimuste ja sotsiaalse kaasatuse peadirektoraat || 2,74 || 1,64 || 3,47 ENER – energeetika peadirektoraat || 2,91 || 5,86 || 5,15 ENTR – ettevõtluse ja tööstuse peadirektoraat || 4,48 || 4,84 || 4,55 ENV – keskkonna peadirektoraat[10] || 4,86 || 6,37 || 6,61 EPSO – Euroopa Personalivaliku Amet || 0,14 || 0,23 || 0,23 ESTAT – Eurostat || 0,31 || 0,20 || 0,20 FPIS – välispoliitika vahendite talitus[11] || – || – || 0,13 HOME − siseasjade peadirektoraat || 1,63 || 4,74 || 3,14 HR − personali- ja turvalisusküsimuste peadirektoraat + OIB + OIL – infrastruktuuri- ja logistikaametid Brüsselis ja Luxembourgis + PMO – individuaalsete maksete haldamise ja maksmise amet || 2,29 || 2,34 || 2,98 IAS – siseauditi talitus || 0,09 || 0,05 || 0,02 JUST − õigusküsimuste peadirektoraat (endine JLS)[12] || 6,75 || 2,54 || 3,72 MARE – merendus- ja kalandusasjade peadirektoraat || 0,66 || 0,95 || 0,66 MARKT – siseturu ja teenuste peadirektoraat || 6,14 || 5,72 || 5,02 MOVE – liikuvuse ja transpordi peadirektoraat || 3,13 || 3,02 || 2,66 OLAF – Euroopa Pettustevastane Amet || 0,27 || 0,25 || 0,48 OP – Väljaannete Talitus || 0,19 || 0,37 || 0,12 REGIO – regionaalpoliitika peadirektoraat || 3,06 || 2,29 || 3,41 RTD – teadusuuringute ja innovatsiooni peadirektoraat + JRC – Teadusuuringute Ühiskeskus || 1,82 || 1,27 || 1,61 SANCO – tervise- ja tarbijaküsimuste peadirektoraat || 5,44 || 6,96 || 7,28 SCIC – suulise tõlke peadirektoraat || 0,08 || 0,00 || 0,02 SG – peasekretariaat || 11,64 || 10,12 || 12,10 SJ – õigustalitus || 2,68 || 2,76 || 4,37 TAXUD – maksunduse ja tolliliidu peadirektoraat || 5,30 || 7,80 || 4,92 TRADE – kaubanduse peadirektoraat || 3,06 || 3,47 || 2,48 Kokku || 100 || 100 || 100 [1] EÜT L 145, 31.05.2001, lk 43. [2] Tundliku sisuga dokumendid on dokumendid, mis pärinevad institutsioonidest või nende loodud ametitest, liikmesriikidest, kolmandatest riikidest või rahvusvahelistest organisatsioonidest ning mis on liigitatud kui „TRÈS SECRET/TOP SECRET”, „SECRET” või „CONFIDENTIEL” vastavalt asjaomase institutsiooni eeskirjadele, mis kaitsevad Euroopa Liidu või selle ühe või mitme liikmesriigi olulisi huve artikli 4 lõike 1 punktis a osutatud valdkondades, eelkõige avaliku julgeoleku alal, kaitsepoliitilistes ja sõjalistes küsimustes” (artikli 9 lõige 1). [3] Üksikasjalik teave allpool osutatud eri kohtuasjade kohta aadressil http://curia.europa.eu/juris/recherche.jsf?language=et. [4] 28. juuni 2012. aasta otsus kohtuasjas C 477/10 P: komisjon vs Agrofert Holding, veel avaldamata. [5] 28. juuni 2012. aasta otsus kohtuasjas C 404/10 P: Editions Odile Jacob SAS vs komisjon, veel avaldamata. [6] 21. juuni 2012. aasta otsus kohtuasjas C 135/11 P IFAW Internationaler Tierschutz-Fonds vs komisjon, veel avaldamata. [7] NB! Üks taotlus võib käsitleda mitut dokumenti ja seega võidakse sellele anda mitu erinevat vastust. [8] NB! Kategooria „Antud vastused” hõlmab vastuseid, mis ei kuulu määruse nr 10498/2001 reguleerimisalasse, näiteks määruse nr 45/2001 alusel antud vastuseid. [9] NB! Varasem nimetus: DG INFSO; [10] NB! Keskkonna peadirektoraat (ENV) jagati 2010. aastal keskkonna peadirektoraadiks (ENV) ja kliimameetmete peadirektoraadiks (CLIMA). [11] NB! Pärast Euroopa välisteenistuse (EEAS) loomist jäid vaid välispoliitika vahendite talituse (FPIS) dokumendid komisjoni valdusesse. NB! Keskkonna peadirektoraat (ENVE) jagati 2010. aastal keskkonna peadirektoraadiks (ENV) ja kliimameetmete peadirektoraadiks (CLIMA). [12] NB! Õigus-, vabadus- ja turvalisusküsimuste peadirektoraat (DG JLS) jagati 2010. aastal õigusküsimuste peadirektoraadiks (JUST) ja siseasjade peadirektoraadiks (HOME) 2010. aastal.